బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
Raghuram Rajan:బ్యాంక్‌ ఆఫ్ ఇంగ్లండ్‌కు వెళ్లట్లేదు: రాజన్‌
బ్యాంక్‌ ఆఫ్‌ ఇంగ్లాండ్‌(బిఒఇ) గవర్నర్‌ పదవీ కోసం పోటీలో లేనని రిజర్వు బ్యాంకు ఆఫ్‌ ఇండియా (ఆర్బీఐ) మాజీ గవర్నర్‌ రఘురాం రాజన్‌ స్పష్టం చేశారు.
Samayam Telugu | Updated:
May 18, 2018, 01:35PM IST
రాజన్‌
బ్యాంక్‌ ఆఫ్‌ ఇంగ్లాండ్‌(బిఒఇ) గవర్నర్‌ పదవీ కోసం పోటీలో లేనని రిజర్వు బ్యాంకు ఆఫ్‌ ఇండియా (ఆర్బీఐ) మాజీ గవర్నర్‌ రఘురాం రాజన్‌ స్పష్టం చేశారు. బిఒఇ ఉద్యోగానికి దరఖాస్తు చేసుకోవాలనుకోవడం లేదని తెలిపారు. దీనిపై లండన్‌లో జరిగిన ఒక కార్యక్రమంలో రాజన్‌ స్పష్టతనిచ్చారు. వాస్తవానికి తాను నైపుణ్యవంతుడైన సెంట్రల్‌ బ్యాంకర్‌ నిర్వాహకుడిని కాదని వ్యాఖ్యానించారు. ప్రస్తుతం తనకు చికాగో యూనివర్శిటీలో మంచి ఉద్యోగం ఉందన్నారు.
రఘురాం రాజన్‌
ఇప్పుడు తాను చేస్తున్న పనిలో చాలా సంతోషంగా ఉన్నానని రాజ‌న్ చెప్పారు. ఈ నేపథ్యంలోనే మరే ఉద్యోగానికి దరఖాస్తు చేసుకోవడం లేదని తెలిపారు. బిఒఇ గవర్నర్‌గా రాజన్‌ కీలక భాధ్యతలు చేపట్టబోతున్నారని లండన్‌ కేంద్రంగా నడిచే ఫైనాన్షియల్‌ టైమ్స్‌ పత్రిక గత నెలలో ఒక కథనం వెల్లడించింది. పలు అంతర్జాతీయ పత్రికలు కూడా ఈ తరహా నివేదిక‌లను ప్రచురించాయి. ప్రస్తుతం బిఒఇ గవర్నరుగా ఉన్న కెనడాకు చెందిన మార్క్‌ కర్నే 2019 జూన్‌లో పదవీ విరమణ పొదనున్నారు. దీంతో తదుపరి గవర్నర్‌ కోసం బ్రిటన్‌ ప్రభుత్వం ప్రయత్నాలు ప్రారంభించింది. బిఒఇ రేసులో రాజన్‌ పేరు ముందంజలో ఉందని టైమ్స్‌ పేర్కొంది. ఆయనే తదుపరి గవర్నర్‌గా నియమితులయ్యే అవకాశం ఉందని తెలిపింది. కాగా రాజన్‌ దీనిపై ఆసక్తి లేదని కుండబద్దలు కొట్టారు. రాజన్ ఆర్బీఐ గవర్నర్‌గా 2013లో బాధ్యతలు చేపట్టగా 2016తో పదవీ కాలం ముగిసింది. 2014లో ఆయనకు అంతర్జాతీయ మానిటరీ ఫండ్‌ మేనేజింగ్‌ (ఐఎంఎఫ్‌) డైరెక్టర్‌గా అవకాశం వచ్చినప్పటికీ కాదనుకున్నారు. తనకు అధ్యాపక వృత్తిపై ఉన్న మక్కువతో చికాగో యూనివర్శిటీలో ప్రొఫెసర్‌గా చేరారు.